Folketing
1998-06-10

Tak til ministeren for svaret, som i korthed gik på, at ministeren ikke kan svare bekræftende. Jeg vil spørge omvendt: Betyder det derimod, at ministeren vil afkræfte, at der kommer et sådant andragende i forbindelse med jagerflyprojektet? Kan man udlede af, at ministeren ikke vil bekræfte, at ministeren vil afkræfte, at der kommer sådan et? Og betyder det, at den fungerende chef for Flyvematerielkommandoen, hr. Henrik Hornhaver, taler mod bedre vidende, når han siger i dagens Politiken: »»Jeg må sige, at vi i øjeblikket ikke har nogen løsning på, hvordan vi kommer til at deltage. Vi er klar over det politisk vanskelige ved at få så store beløb« - (det er den ene milliard) - »stillet til rådighed,« siger den fungerende chef for Flyvematerielkommandoen, Henrik Hornhaver.« Hvordan skal det så forstås?